Bornholms Lufthavn
Bornholms Lufthavn, tidl. Rønne Lufthavn, statsejet lufthavn ved Rønne på Bornholm. Lufthavnen blev anlagt 1940 ved Arnager, 5 km sydøst for Rønne. Den har ruteflyvning til og fra Københavns Lufthavn, Kastrup, ved selskabet Danish Air Transport, med omkring 180.000 passagerer om året (2012). Den nuværende landingsbane er 2000 m lang og 45 m bred; terminalbygningen er fra 1982. Lufthavnen drives af Trafikstyrelsen under hensyntagen til trafikpolitiske hensyn.
Adresse: Søndre Landevej 2, 3700 Rønne.

Bornholms Lufthavns hjemmeside
